স্টাফ রিপোর্টার ॥ মানবতাবিরোধী অপরাধে আটক খাগাউড়া ইউপি চেয়ারম্যান মুজিবুর রহমান আঙ্গুর ও তার ভাই সাবেক চেয়ারম্যান মহিবুর রহমান বড় মিয়াকে ঢাকা কেন্দ্রীয় কারাগারে পাঠানো হয়েছে। গতকাল বুধবার দুপুরে পুলিশের একটি টিম কড়া নিরাপত্তার মাধ্যমে তাদেরকে হবিগঞ্জ থেকে ঢাকায় নিয়ে যাওয়া হয়। উল্লেখ্য ১৯৭১ সালের মুক্তিযোদ্ধের সময় তারা রাজাকার বাহিনী গড়ে তুলেন। তাদের বিরুদ্ধে আকল মিয়া ও রজব আলী নামে দুই মুক্তিযোদ্ধার হত্যার অভিযোগ রয়েছে। এছাড়া মুক্তিযোদ্ধের উপ-সর্বাধিক নায়ক মরহুম মেজর জেনারেল এমএ রবের বাড়িতে পাক বাহিনীর সহযোগিতায় অগ্নিসংযোগ ও লুটপাটের অভিযোগ রয়েছে। এসব অভিযোগে ২০০৯ সালে মুক্তিযোদ্ধা আকল মিয়ার স্ত্রী ভিংরাজ বিবি হবিগঞ্জ বিচারিক আদালতে তাদের বিরুদ্ধে মামলা করেন। মামলাটি ঢাকার আন্তর্জাতিক অপরাধ ট্রাইব্যুনালে প্রেরণ করা হলে সেখান থেকে ...